text: [{"text_idx": "#000001", "text": "Iniciativa Andina de Montan\u0303a ukax ma\u0308 plataphurmawa ukanx paqallqu markaw mayachat\u2019ata: los Andes Khunu qullu. Argentina, Bolivia, Colombia, Chile, Ecuador, Peru\u0301 ukat Venezuela markanaka, inak yanapt\u2019asisa, markanakamp aruskipaw sarantayas ch\u2019amanchan\u0303 thaqhi ukatx thayatuqinkir qullunak nayrar sarantayaw askin un\u0303jan\u0303atak mayachasis lura\u0308winakamp kunkanchayasa."}, {"text_idx": "#000002", "text": "Aski ch\u2019amt\u2019an\u0303atakiwa, akiri regio\u0301n andina suyunkirinakataki amtawinaka phuqapxan\u0303ataki, yanapasipxan\u0303atakiwa; ukhama, apachita qullu uraqinakaru, jaqinakaparusa suma jakasin\u0303aru ch\u2019amt\u2019apxan\u0303apatakiwa. Jach\u2019a qullu uraqinaka suma apnaqasisa, un\u0303jasisa, p\u2019iqt\u2019asisawa sarantayasin\u0303apaxa; ukhama kikparaki, aka regio\u0301n andina qullunakana utjarisi jaqinakataki aski sartayan\u0303atakiwa akiri: poli\u0301ticas, lurayawinaka, amtawinaka, wakichawinaka, ukhamasa, Pachamama uraqi usutapasa pisipayan\u0303apatakiwa."}, {"text_idx": "#000003", "text": "Pa\u0308 waranqa kimsa tunka maratakixa, IAM ukaxa ma\u0308 jach\u2019a wakichawiwa, ukampixa jach\u2019a qullu uruqinakaxa askiwa apnaqasini, un\u0303janixa. Ukhamasa, suma jakasin\u0303ataki yanaparakiwa, ukaxa anqa suyunaka amtawinakampi ODS amtawinakampi wakiyataskarakiwa. Ukatakixa:"}, {"text_idx": "#000004", "text": "Aski qulluni uraqinaka apnaqan\u0303ataki, un\u0303jan\u0303ataki ch\u2019amanchasiwa; taqi ayllunkiri jaqinakatakisa juk\u2019ampi nayraru sartapxan\u0303apatakiwa.\nYanapawixa suyuypachana churasiwa, ukhama uraqi un\u0303jan\u0303a amtawinaka ya\u0308qan\u0303ataki, apachita qullunakatha taqini amuykipapxan\u0303atakisa ch\u2019amanchasirakiwa.\nYanapasin\u0303a juk\u2019ampi utt\u2019ayasixa, ch\u2019amanchasixa, ukhama kikparaki apachita qullunakaru suma sartapxan\u0303apataki ch\u2019amt\u2019asirakiwa, ukhama yatichawimpi, yanapasin\u0303a wakichawinakampi, yatiwinakampi akiri ayllunakataki, qullunakatha p\u2019iqt\u2019irinakarusa yanapasiwa."}, {"text_idx": "#000005", "text": "Iniciativa Andina de Montan\u0303as ukatakix wakiskir aski thakhiwa, aruskipt\u2019asin lura\u0308winakamp phuqhacha\u0308wimp ch\u2019amanchas sarayata."}, {"text_idx": "#000006", "text": "Iniciativa Andina de Montan\u0303as ukan kunkipax amta\u0308winak amtas turkakipasin\u0303ataki. Plataphurman irnaqas iyawsawimp yanapt\u2019asiwimp suyt\u2019awimp jaysaw amtaw thaqhata."}, {"text_idx": "#000007", "text": "Qullunakar un\u0303t\u2019ayan\u0303atak chiqanchata, un\u0303tanakampir saranakampir ya\u0308qasa sullkawirinakatak ma\u0308 aski jaytan\u0303ataki."}, {"text_idx": "#000008", "text": "Amtanak utjayas jach\u2019aptayaw ukat yaqha amtanak amtas apnaqa\u0308wi. Iniciativa Andina de Montan\u0303as\nukax irnaqan\u0303awjanakaniwa, institusyunanaka ukatx may may t\u2019aqankir akturanakaw ukataypinx jikxatasi."}, {"text_idx": "#000010", "text": "2002 maranxa, uraqpachan qullunakan marapa, Declaracio\u0301n de Huaraz (Ancash, Peru\u0301) ukax mayacht\u2019asiw irnaqa\u0308wiruw qullunakan ikusistimapar jark\u2019aqan\u0303 amtamp ukhamarak markan jaka\u0308wipan askir un\u0303jan\u0303ataki sarantayi. Qullunakatak aski un\u0303jan\u0303 mayacht\u2019asiwinkasa, declaracio\u0301n de los Andes (2004) ukax ma\u0308 un\u0303tampiw sartayawayi, taqi markachirinakar ma\u0308 khuskhat un\u0303jasa, ikusistimanakar askin un\u0303jasa ukatx saranakas utjki\u0308 ukar ya\u0308qasa, ukataw Ame\u0301ricampitak Caribempitakix ma\u0308 plataphurma wakiyan\u0303ax amtata. 2007 maranw Subregional Andina nayri\u0308r tantacha\u0308winx Desarrollo Sostenible de las Montan\u0303as Andinas ukatak ma\u0308 amta luraw wakiyan\u0303atak amtawayi."}]